વડાપ્રધાને આ સાથે જ પાર્ટી અધિકારીઓને વિપક્ષને નબળા ન સમજવાની સલાહ પણ આપી. તેમણે કહ્યું કે ‘વિપક્ષને નબળા ન સમજવા જોઇએ. તે આપણી પર હુમલા કરવા માટે નવી નવી રીત શોધતા રહે છે. તેમના હુમલાનો જવાબ આપણા કામથી આપવાનો છે. આપણે વિપક્ષને એક્સપોઝ કરવાની જરૂર નથી. આપણે મજબૂત બનવું પડશે. આપણા જે 11 કરોડ સભ્ય છે તેમને આપણી સાથે જોડી રાખવા છે. તેના માધ્યમથી જ સરકારની ઉપલબ્ધિઓ જનતા સુધી પહોંચાડવાની છે.